
CULTUL BISERICII ORTODOXE, MEDIU AL LUCRĂRILOR 
SF1NTULUI DUH ASUPRA CREDINCIOŞILOR 

Pr. prof. D. STANILOAE 

Cultul Bisericii Ortodoxe are în centrul lui Sfînta Liturghie, în care ( 
se săvîrşeşte', prin lucrarea Sfîntului Duh, prefacerea pîinii şi vinului în 
trupul şi sîngele Domnului şi se împărtăşesc credincioşii de acestea şi 
de însuşi Sfîntul Duh care e sălăşluit în trupul euharistie al Domnului 
ca într-un locaş şi ca într-o biserică *. 

Se spune aceasta în rugăciunea ce o rosteşte preotul după prefa- 
cerea darurilor, în care se arată că această prefacere are loc «pentru 
ca .(trupul şi sîngele în care ele s-au prefăcut iprin Duhul cel Sfînt) să 
fie celor ce se vor împărtăşi spre trezirea sufletului, spre iertarea pă- 
catelor, spre împărtăşirea cu Sfîntul Tău Duh». 

O altă parte însemnată a cultului Bisericii Ortodoxe constă din 
rînduielile Sfintelor Taine, prin care se împărtăşesc credincioşilor alte 
haruri. Dar pe Oîngă aceste părţi, cultul Bisericii Ortodoxe mai constă 
şi din unele ierurgii : de ex. : sfinţirea apei mici şi mari, înmormîntarea, 
sfinţirea locaşului bisericesc, a icoanelor, a altor obiecte bisericeşti, 
apoi sfinţirile unor veşminte şi obiecte bisericeşti, a unor alimente fo- 
losite de credincioşi, pentru ca toate acestea să se îmbrace în diferite 
daruri ale Sfîntului Duh şi prin ele şi cei ce se ating sau se folosesc de* v 
ele ; nu mai vorbim de numeroasele binecuvîntări ce stnt îndreptate de 
Dumnezeu prin preot spre credincioşii înşişi, toate înso ţite de semnu l 
sfintei, cjuci făcut de preot cu crucea sau c u mîna pest e aceştia. In 
pîus, cultul Bisericii Ortodoxe mai cTîpTfrrde şi cele şapte taudeTîn'care 
credincioşii se întîlnesc de asemenea cu lucrarea Sfîntului Duh. In ge- 
neral se poate spune că în cursul întregului cult al Bisericii Ortodoxe se 
revarsă ca o pipăie darurile Sfîntului Duh peste credincioşii prezenţi 
şi aflaţi în stare de rugăciune. 

învăţătura, ortodoxă despre lucrările (în greceşte : «energiile») ne- 
create ale lui Dumnezeu, care iau stingere cu făpturile şi le pătrund 
pornind din Duhul Sfînt, îşi are o aplicare practică în tot cultul Bise- 
ricii Ortodoxe. 



1. Arhim. Elie Mastroianopoulos, Ecclessia kai Euharistia kata ton Apostolon 
Makrakin, în «rev. Anaplasis», mai-iunie 1967, p. 190: «Unde e trupul lui Hristos, 
acolo e şi Duhul Lui, pentru că trupul e casa şi biserica (naos) Lui». Autorul a avut, 
fără îndoială, în vedere şi cuvîntul Sfîntului Apostol Pavel că chiar trupul nostru 
e locaşul Duhului Sfînt (I Cor. III, 16; VI, 19). . 

Dacă în Occident, începînd cu scolastica, creştinismul a devenit 
mai mult temă de speculaţie teologică, ceea ce în protestantism a tă- 
cut din cult aproape numai o predică şi o sumă de cîntări adresate de 
comunitate unui Dumnezeu ce persistă într-un transcendent inaccesibil, 
in ortodoxie cultul este în mod principal mediul de trăire al lucrărilor 
Sfîntului Duh de către credincioşi. Pentru credincioşii ortodocşi Dum- 
nezeu este aici, e simţit lucrînd în mod diferit, potrivit cu trebuinţele 
diferite ale lor şi ale fiecărui credincios în parte. Rugăciunea credincio- 
şilor în comun, sau a fiecărui credincios în parte, sau accentul pus de 
fiecare credincios pe trebuinţa lui în însoţirea cererii rostite de către 
preot pentru toţi, sînt simţite ca bucurîndu-se îndată de o ascultare din 
partea lui Dumnezeu şi de ajutorul dat de El imediat sau de asigurarea 
că se va împărtăşi de acest ajutor în momentul cînd va avea nevoie de 
el. Ba într-o rugăciune de la vecernia din Duminica Rusaliilor adresată 
Sfîntului Duh, preotul spune : «Tu, Cel ce împlineşti cererile noastre 
înainte de a le îndrepta către Tine». 

Cultul nu e numai o laudă a credincioşilor adresată unui Dumne- 
zeu ce se ţine la distanţă de ei şi e ascuns într-o înălţime neapropiată, 
Ci un dialog real între ei şi Dumnezeu, credincioşii adresîndu-i rugă- 
ciunea şi Dumnezeu care e simţit prezent şi lucrător, răspunzînd cu mîn- 
gîierile, întăririle, cu împlinirile efective ale celor cerule de ei. Ei nu 
cîntă numai psalmi de cuprins general, de preamărire comună a lui 
Dumnezeu, ci se roagă pentru împlinirea trebuinţelor concrete şi proprii 
ale lor şi ale celor împreună prezenţi în biserică sau şi ale celor absenţi 
dar apropiaţi -lor. 

Deosebirea aceasta între cultul Bisericii Ortodoxe şi cultul celor- 
lalte confesiuni o simte oricine intră alternativ în locaşurile de cult ale 
lor. Credincioşii protestanţi stau în bănci şi cîntă împreună un număr 
de psalmi, indicaţi de întîistătătorii cultului, iar apoi ascultă o predică 

■ care dezvoltă teologic o latură a operei lui Hristos săvîrşită odinioară 
pentru toţi. Totul decurge foarte impresionant şi totuşi depărtat do tre- 
buinţele reale ale credincioşilor. Credincioşii catolici fac cam acelaşi 
lucru, doar că urmăresc în plus cîteva gesturi ale preotului prin care 
acesta adu ce hoşţ ia. pentru prefacere şi, după o anumită pregătire a ei 
şi a potirului, rosteşte cuvintele de odinioară ale Domnului de la Cina 
cea de Taină, socotite ca avînd putere de prefacere, apoi se înşiruie 
in faţă pentru primirea disciplinată, dar lipsită de prea adînci emoţii, 
a ho stiei pre făcute. Credincioşii ortodocşi însoţesc însă, adîncind în 

"Inima lor, uneori, pînă la lacrimi, cererile ecteniilor preotului şi răspun- 
surile stranei, cînd nu dau aceste răspunsuri împreună. Unii arată pe 
faţa lor transfigurată pînă la extaz cît de mult adîncosc aceste cereri 
şi răspunsuri în inima lor ; alţii îngenunche pe la icoane, adresîndu-şi 
cererile proprii Domnului Iisus Hristos sau Maicii Domnului sau vreu- 
nui alt sfînt cu tot dinadinsul, cu ochii înlăcrimaţi, aşteptînd ajutor ca 
de la o supremă instanţă. Mulţi sărută crucea-cu-care trece preotuJ-prin- 
tre ei, se ating de odăjdiite sfinţite -ale preotului ,• toţi vin să se miru- 

iască la sfîrşituJ slujbei, iar cei ce n-au mînoat încă in ziua aceea pri- 
mesc o părticică de anafura, sau de pîine binecuvîntată, s au un t>ăh ă-_ 
rel de apă sfinţită. Toţi îşLpleacă capetele la orice^binecuvîntareja. preo- " 
tulul Iăcutaj>este„ eîun,senmttr~crUCTT,~făcîndu^şî şi & seninul cruciiT 
convinşi că atît prin cuvînt cît şi prin semnul crucii le vine un ajutor 
de la Dumnezeu. Ei ştiu că crucea are în ea puterea lui Hristos care 
s-a jertfit pentru ei dintr-o iubire care continuă Să li se arate şi acum 
şi făcîndu-şi şi ei semnul crucii îşi manifestă aceeaşi părăsire a egois- 
mului lor din iubirea faţă de Domnul şi întreolaltă, fapt care e în mă- 
sură să aducă între ei pacea la care îi îndeamnă preotul şi pe care le-o 
dăruieşte Hristos prin cuvintele rostite de preot : «Pace tuturor». Nu 
mai vorbim de marea cutremurare cu care se apropie cei ce se îm- 
părtăşesc, de sfîntul potir, la invitaţia preotului :< «Cufrică de Dumne- 
zeu, cu credinţă jşi cu_dragoste_să— vă--apropiaţij>, sau~c~u cita sTffrţire* 
rostesc după preot cuvintele prin care cer lui Hristos să-i învredni- 
cească de iertarea păcatelor ca să se împărtăşească cum se cuvine de 
trupul şi sîngele Lui. Ei s-au pregătit mai multe zile sau s"ăptămîni mai 
înainte pentru acest moment de vârf al vieţii lor.j juJiavnicesii ,şi vin 
spre împărtăşanie cu luminarea aprinsă, ca semn că însăşi conştiinţa 
lor este luminată de înţelegerea a ceea ce se săvîrşeşte cu ei şi că 
toată fiinţa lor e luminată, sau transfigurată de simţirea prezenţei şi 
a venirii în ei a Celui, ce este lumina lumii. Ei simt că Duhul Sfînt de 
care e plin trupul lui Hristos vine să-i lumineze şi să-i curătească de 
toată întinăciunea şi să le dea putere să-şi transforme cu adevărat 
viaţa lor. 

In general în tot timpul Sfintei Liturghii credincioşii trăiesc în mod 
concret şi intens simţirea că stau sub ploaia darurilor sau ale lucră- s 
rilor necreate ale Sfîntului Duh, de care, se umplu în măsura credin- ' 
ţei lor şi de care se împărtăşesc în mod treptat, pe măsura creşterii \ 
lor duhovniceşti, pînă la împărtăşirea de însuşi trupul Domnului um- 
plut de Duhul Lui Cel Sfînt. 

Dumnezeu n-a devenit, precum se vede, pentru ortodoxie o temă 
de speculaţie teologică abstractă,. sau de teologie speculativă» şi informa- 
ţia pur istorică, n-a luat locul experienţei vii, anamnezei retrăite, a lu- 
crării mîntuitoare a lui Hristos, comunicată credincioşilor prin ener- 
giile Lui necreate, aduse în ei de Duhul Sfînt, în" tot cultul Bisericii. 
Credincioşii ortodocşi nu sînt îndemnaţi să încerce a bănui modul de- 
a fi al unui Dumnezeu ce rămîne distant de ei, folosindu-se de îngus- -• 
timea infimă a raţiunii lor, ci se scaldă în oceanul nemijlocit prezent ' 
al puterilor lui Dumnezeu, lucrător prin nenumăratele şi tainicile Lui 
energii, care răspund trebuinţelor lor mereu altele şi mereu crescute 
duhovniceşte şi mult diferenţiate. 

Criza creştinismului occidental îşi are explicaţia ei tocmai în aceas- 
tă reducere a preocupării de Dumnezeu la o speculaţie, de care nu pot 
fi capabili decît puţini inşi, cu o pregătire .specială, sau care par omu- 
lui modern depăşite de înţelegerea cu mult mai complexă astăzi a luL- 

Cuvintele singure, care mai mult exprimă idei, decît să transmită 
puteri, nu pot comunica pe Dumnezeu, în indefinitul Lui viu şi lucră- 
tor, oricît de măestrite şi de sentimentale ar fi ele. Sentimentele ce în- 
soţesc aceste cuvinte, fără convingerea lucrării concomitente a lui Dum- 
nezeu, sînt însoţite atît în sufletul celui ce le rosteşte cît şi ale celor 
ce le ascultă mai mult de impresia că au un caracter subiectiv, sau îşi 
datoresc accentele lor mai remarcabile talentului predicatorului, care 
nu-l lasă totdeauna ferit de impresia proprie şi a celor ce le ascultă că 
nu sînt ferite de o oarecare umbră de mîndrie. 

Aceasta nu înseamnă că ortodoxia nu acordă şi ea o putere cuvin- 
telor rostite sau cîntate. Fără să considere cuvîntul ca singurul mijloc 
al- lucrării creştine, cum se întîmplă aceasta în protestantism, ci soco- 
tind Tainele mijloace mai eficiente ale acestei lucrări — aşa cum îm- 
brăţişarea iubitoare e mai mult decît lungile declaraţii de iubire — 
ortodoxia vede totuşi în cuvîntul rostit sau cîntat lucrînd puterea lui 
Dumnezeu. Căci prin binecuvîntarea preotului — care e un cuvînt ros- 
tit de preot către credincioşi în numele lui Dumnezeu — sau prin cu- 
vintele rugăciunilor adresate de preot sau de credincioşi lui Dumne- 
zeu, sau prin cuvintele de chemare a Duhului Sfînt, vin de fapt pute- 
rile dumnezeieşti producătoare de efecte binefăcătoare asupra credin- 
cioşilor şi obiectelor aduse de ei în biserică în acest scop. Şi bine ar 
fi dacă şi cuvîntul de propovăduire al preotului ar lua forma binecu- 
vîntării, a rugăciunii, a invocării Sfîntului Duh, aşa cum este orice cu- 
vînt al Sfintei Scripturi şi al Sfinţilor Părinţi, şi n-ar rămînea o simplă 
expunere speculativă despre Dumnezeu. 

Chiar prima pogorîre a Sfîntului Duh în ziua Cmcizecimii nu s-a 
produs peste un ins singuratic şi nu în vremea vreunei alte îndeletni- 
ciri, ci peste grupul celor adunaţi împreună cu Apostolii, strîns legaţi 
între ei prin credinţa în Hristos şi uniţi în stare de rugăciune, în «fo- 
işorul de sus», adică într-un locaş ridicat peste încăperile destinate 
trebuinţelor de natură obişnuită. Biserica în calitate de trup obştesc 
al lui Hristos ia fiinţă într-o încăpere capabilă să devină locaş biseri- 
cesc prin întâlnirea între adunarea credincioşilor şi lucrările Sfîntului 
Duh. . 

Pogorîrea Sfîntului Duh nu se limitează însă la adunarea Aposto- 
lilor şi a celor împreună cu ei, ci îndată după predica lui Petru, adevă- 
rată laudă a lui Dumnezeu şi a Fiului Său Cel înviat, rostită din pu- 
terea Lui, are ca urmare împărtăşirea a trei mii de suflete de harul Lui 
prin Sf. Botez, care le deschide putinţa să trăiască prin toate darurile 
Lui oa membri ai Bisericii, fapt care se manifestă prin adunarea credin- 
cioşilor zi de zi la rugăciune, la frîngerea pîinii, care nu putea avea Ioc 
fără lucrarea Sfîntului Duh şi fără «multe minuni şi semne ce se fă- 
ceau de către (sau prin) Apostoli», datorită Aceluiaşi Duh Sfînt (Fapte 
II, 42—43). 

Orice Sfinţi Liturghie, orice Taină a Bisericii, orice ierurgie şi orice 
sfîntă slujbă, e o continuare a Cincizecimii, sau pogorîrii Sfîntului Duh 

şi a lucrării Lui peste cei adunaţi «în încăperea de sus», în rugăciune. 
Poporul credincios se aduna plin de frica de Dumnezeu sau pătruns de 
conştiinţa şi de simţirea lucrării mai presus de fire a buhului Sfînt, în 
jurul Apostolilor, căci «prin mîinile Apostolilor se făceau multe semne 
$i minuni în popor» (Fapte V, 12). 

Pînă şi umbra Apostolilor, trecînd peste ^ei bolnavi, le aducea 
vindecare prin Duhul Sfînt lucrător în er (Fapte V, 15 — 16), pentru că 
şi umbra ţine de persoana celui din care porneşte, cum ţine orice lu- 
crare pornită din el. Şi lucrările necreate ale lui Dumnezeu erau im- 
primate în lucrările sfinţilor Apostoli şi de aceea sînt imprimate în 
lucrările sfinte primite sau săvîrşite de toţi cei ce trăiesc în unire cu 
Dumnezeu. E ceea ce se petrece şi azi în poporul credincios adunat în 
jurul preoţilor ca urmaşi ai Apostolilor şi săvîrşitori ai actelor acelora, 
la rugăciunea închinată lui Dumnezeu. Căci la,' aceste ocazii se înfăp- 
tuieşte o adevărată unire a sufletelor cu Duhul Sfînt şi o revărsare a 
puterilor Lui peste cei credincioşi. 

Această împletire între rugăciunea poporului credincios adunat în 
jurul preoţilor şi între lucrarea Sfîntului Duh «în încăperea cea de sus», 
(în locaşul bisericii) are loc şi azi în cultul Bisericii Ortodoxe. 

Împletirea aceasta între rugăciunea adunării credincioşilor în loca- 
şul anume rînduit pentru aceasta şi lucrările Sfîntului Duh se poate ur- 
mări în tot cuprinsul -Faptelor Apostolilor. Dar despre lucrarea sfinţi- 
toare şi întăritoare a lui Hristos prin Duhul Sfînt vorbesc şi Epistolele 
Sfinţilor Apostoli. După Sf. Apostol Pavel, «Hristos Iisus s-a făcut sfin- 
ţire de la Dumnezeu» (I Cor. I, 30). Şi tot după Sf. Apostol Pavel, pro- 
povăduirea lui nu-şi are întemeierea în meşteşugul înţelepciunii ome- 
neşti, «ci în dovedirea Duhului şi a puterii». Sfîntul Apostol Pavel nu 
desfăşura expuneri speculative, care să-i atragă lui ca om admiraţia 
ascultătorilor, ci rostea din conştiinţa prezenţei lui Dumnezeu în el cu- 
vinte de laudă nemaiauzite a lui Dumnezeu, de binecuvîntare, presă- 
rate cu rugăciuni fierbinţi, care toate făceau să se reverse puterea lui 
Dumnezeu peste ascultători şi aceştia să simtă în ei puterea Lui. De 
aceea credinţa ascultătorilor săi nu-şi avea izvorul şi temeiul în înţe- 
lepciunea omenească naturală, deci în dibăcia speculaţiei raţiunii obiş- 
nuite, «ci în puterea lui Dumnezeu» {I Cor. II, 4, 5). Căci numai Duhul 
lui Dumnezeu face inimile în stare să pătrundă în «adîncurile lui Dum- 
nezeu», şi să se încălzească de ele şi numai prin Duhul lui Dumnezeu 
se experiază «darurile lui Dumnezeu» (I Cor. II, 11 — 12). De aceea Du- 
hul umple de slavă sau de strălucire duhovnicească, netrupească pe 
cei smeriţi, prin credinţa şi prin simţirea prezenţei Lui care le umple 
fiinţa (I Cor. IV, 10). 

Sfîntul Apostol Pavel socoteşte de la sine înţeles că credincioşii 
cunosc (din experienţă, din simţire) că trupul lor este locaşul Duhului 
Sfînt (I Cor. III, 19). 

Nu era credincios care să nu se împărtăşească de un dar sau altul 
al lui Dumnezeu. Intre ele era şi darul vindecărilor, al facerilor d6- 

minuni, al proorociei. Dar toate le dveau ca să se folosească şi ceilalţi 
de ele ca într-un trup, în care toate mădularele se folosesc de darurile 
fiecăruia din ele, căci toţi alcătuiau împreuna trupul de nedesfăcut al 
lui Hristos şi toate erau de la unul şi acelaşi Duh al lui Hristos care 
sălăşluia în trupul lui Hristos şi făcea ca aceste daruri să treacă de 
Ia un mădular la altul, nici un mădular neoprind în folosirea sa exclu- 
sivă, egoistă, darul primit, ci .făcînd parte de el tuturor (I Cor. XIII). 
Nu putem spune că nu primesc şi azi credincioşii diferite daruri de la 
Duhul Sfînt, cu deosebire în timpul adunării lor la, sfintele slujbe, la 
rugăciunea comună, în jurul preoţilor. Unul primeşte darul iubirii cu 
fapta fa{ă de oameni, altul pe al înţelepciunii, altul pe al rugăciunii mai 
fierbinţi, unul pe al vindecării de o boală sau puterea întăritoare şi 
vindecătoare pentru semenii lor bolnavi prin rugăciunea lui mai stăru- 
itoare şi prin iputerea ce o insuflă celui bolnav. Biserica Ortodoxă îşi 
mărturiseşte această convingere şi se dovedeşte că e continuatoarea Bi- 
sericii din vremea Apostolilor prin credinţa şi prin practica ei. 

întrucît este evident tuturor ceea ce primim prin Sfînta Liturghie 
prin sfintele Taine şi prin diferitele ierurgii, ne vom opri puţin în cele 
ce urmează la, unele din darurile ce le primim prin Laudele bisericeşti, 
constatatoare din rugăciuni rostite sau cintate şi din binecuvîntări ale 
preotului, deci din cuvinte pline de puterea lui Dumnezeu. într-o rugă- 
ciune de la Miezonoptica de fiecare zi se cere, şi n-avem nici un motiv 
să ne îndoim că cerem degeaba : «Hristoase Dumnezeule... primeşte şi 
cererile noastre în ceasul acesta şi îndreptează viaţa noastră spre po- 
runcile Tale ,• sfinţeşte sufletele noastre, curăţeşte cugetările noastre, 
îndreptează gîndurile noastre, izbăveşte-ne pe noi de tot necazul, de 
rele "şi de dureri. Acopere-ne cu sfinţii tăi îngeri, ca, apăraţi şi călău- 
ziţi de paza lor, să ajungem la unitatea credinţei şi la cunoştinţa slavei 
Tale neapropiate». 

Acestea nu sînt numai speculaţii teologice, ci strigăte de ajutor 
izvorîte din convingerea că sînt auzite şi cererea lor împlinită ,• izvo- 
rîte din simţirea trebuinţei de ajutor şi din convingerea că la Dum- 
nezeu este ultima nădejde a mîntuirii noastre, nu numai în viaţa de 
aici ci şi în viaţa de veci. Toate slujbele bisericeşti sînt alcătuite din 
rugăciuni în care se exprimă o neclintită încredere în efectul lor, în 
ascultarea lor de către Dumnezeu şi în răspunsul lui Dumnezeu cu 
fapta la cererile exprimate în ele. 

Dar prin rugăciunile slujbelor credinciosul cere cu convingerea as- 
cultării lor darul iertării şi bunătăţii vieţii veşnice nu numai pentru 
persoana proprie, şi pentru cei apropiaţi, prezenţi şi absenţi, aflaţi încă 
în viaţă, ci şi pentru cei adormiţi. într-o rugăciune rostită de prool spre 
sfîrşitul Miezonopticii de sîmbătă seara, se cere : «Pomeneşte, Doamne, 
pe părinţii şi fraţii noştri, adormiţi întru nădejdea învierii spre viaţa 
de veci şi pe toţi cei morţi întru binecredincioşie şi credinţă, şi le iartă 
lor toată greşala cu cuvîntul, cu lucru] sau cu gindul. Şi-i sălăşluieşte 
pe ei în locuri luminoase, în locuri de verdeaţă, în locuri de odihnă, de 

unde a fugit toată durerea, întristarea şi suspinarea, unde privirea feţei 
/Tale veseleşte pe toţi Sfinţii Tăi din veac. Dăruieşte-le lor împărăţia Ta, 
I împărtăşirea de bunătăţile Tale negrăite şi veşnice şi bucuria de viaţa 
JTa nesfîrşită şi fericită». 

S în toate rugăciunile Bisericii se exprimă o adîncă convingere des- 
pre faptul că fericirea veşnică e produsă de comunjunea cu Dumnezeu 
ca persoană, de privirea feţii Lui iubitoare. Aşa cum în viaţa aceasta 
numai o altă persoană ne poate procura bucurie şi o fericire relativă, 

^ aşa în viaţa veşnică numai Dumnezeu ca persoană ne poate procura 

vjracuna netrecatoare a iubirii Lui nesfîrşite. 

Cereri de înalt conţinut duhovnicesc se adresează lui Dumnezeu la 
slujba Vecerniei. în 'rugăciunea a şaptea de la începutul ei preotul se 
roagă : «însuţi, Iubitorule de oameni, îndreptează rugăciunea noastră 
ca tămîia înaintea Ta şi o primeşte ca pe o mireasmă de bun miros şi 
dă-ne nouă paşnică seara de acum şi noaptea ce vine ,■ îmbracă-ne cu 
armele luminii, izbăveşte-ne de frica nopţii şi de tot lucrul ce se petrece 
în întuneric şi ne dăruieşte somnul pe care ni l-ai dat spre odihna ne- 
putinţelor noastre, izbăvit de toată nălucirea diavolească». 

Omul trece prin zi şi prin noapte înconjurat de stihiile naturii, de 
mişcarea lor năpraznică, iar din acestea pot lucra asupra lui energiile 
dumnezeieşti care Ie potoleşte şi le îndreptează spre folosul lui, dar 
din ele pot lucra şi puterile diavoleşti. Credinciosul se roagă lui Dum- 
nezeu nu pentru o viaţă a lui trăită paşnic în izolare, ci pentru ferirea 
ei de tot felul de primejdii şi pentru înaintarea prin această pază şi în- 
tărire spre Dumnezeu, spre cunoaşterea Lui, spre lumina Lui, spre feri- 
cirea veşnică sub privirea Lui biruitoare. Toate darurile îi vin credin- 

! ciosului în viaţa aceasta şi în viaţa viitoare din iubirea lui Dumnezeu 

' ca persoană, toate sînt mîngîietoare pentru că izvorăsc din supremul 

/ Mîngîietor care este Duhul Sfînt. 

Rugăciunile sfintelor slujbe au şi un conţinut care vizează tot me- 
diul cosmic văzut şi nevăzut, prin care lucrează puterile lui Dumne- 
zeu care ne apără de puterile vrăjmaşilor. Căci în mediul acesta cos- 
mic trăieşte şi înaintează viaţa omului şi el se roagă ca acest mediu 
cosmic să-i fie făcut de Dumnezeu favorabil sporirii lui duhovniceşti, 
sa nu-1 împiedice de a rămîne în comuniunea cu Dumnezeu, sub prl-^ 
virea feţei Lui iubitoare, singura care poate întări şi ferici. Căci cultul 
este mijlocul principal care ajută viaţa- omului să înainteze neabătut 
pe calea către unirea cu Dumnezeu şi spre veşnica fericire în lumina 
feţii Lui. Iar întrucît această apropiere de Dumnezeu cere o sporire a 
credinciosului în curăţia trupului şi a sufletului, în luminarea ce o aduce 
aceasta minţii, în bunătatea adusă de ea inimii, credinciosul se roagă 
şi pentru această sporire duhovnicească. Cultul este de aceea mijlocul 
principal de creştere spirituală a omului şi prin aceasta o anticipare a 
fericirii eshatologice, sau o arvună a acestei fericiri. Bl jie obişnuieşte 
cu o tot mai accentuată trăire cu Dumnezeu, sau în Dumnezeu, sub 
ploaia de raze a iuDirii Lui care luminează, întăresc, înalţă viaţa noas- 

tră, fără să o facă nepăsătoare fată de via{a semenilor, ci iridemnînd-o 
să devină un factor de tot mai mare ajutorare, susţinere, mîngîiere şi 
dreaptă sfătuire & lor. 

In cele anterioare s-a presupus că energiile necreate ale lui Dum- 
nezeu lucrătoare în cultMn formă de daruri nu sînt numai energiile cre- 
atoare şi susţinătoare ale firii, sau ale creaţiei, ci energiile care por- 
nesc prin Duhul Cel Sfînt aflător în umanitatea Fiului lui Dumnezeu Cel 
întrupat, înviat şi înălţat ca om, Care deci aşa cum qu îndumnezeit şi 
înveşnicit ântru slavă umanitatea asumată de El, sînt menite să ducă 
spre îndumnezeirea şi fericirea întru slavă şi umanitatea celor ce cied 
în EI. Astfel energiile necreate din cultul creştin ortodox lucrează în 
acelaşi scop şi au aceeaşi putere de a îndumnezei pe credincioşi trep- 
tat, prin tot mai deplina unire cu Hristos, în măsura în care ei înşişi 
fac eforturi de a se curăti de patimile care îi leagă de cele pamînteşti 
considerate ca singurele bunuri şi de interesele lor egoiste care repede 
se veştejesc. 

Dar energiile necreate ale lui Dumnezeu îşi extind lucrarea şi în 
casele credincioşilor, v umplîndu-le de darurile cerute. Ele lucrează nu 
numai prin rugăciunile credincioşilor, ci şi prin mijloacele sfinţite de 
preot în biserică sau chiar în casele lor. Femeia credincioasă stropeşte 
cu apă sfinţită pătucul copilului, hăinuţele lui, tămîiază prin casă ros- 
tind rugăciuni, se roagă în faţa icoanelor din casă pentru însănătoşirea 
celui bolnav din casă, pentru ajutorarea copiilor în viaţă. Tot mediul 
de viaţă al credincioşilor stă sub puterea energiilor necreate, sub ploaia 
de daruri aduse de ele. 



